Airbus A-320 Kanadada avariyali tarzda qo‘ndi

Air Canada aviakompaniyasi yo‘lovchi samolyoti Kanadaning Galifaks shahridagi xalqaro aeroport uchish-qo‘nish yo‘lagidan tashqariga dumalab chiqib ketdi, deya xabar bermoqda Associated Press. Natijada 25 kishi jiddiy bo‘lmagan shikastlanishlar bilan kasalxonaga yotqizildi.

28-mart, shanba kuni Torontodan uchib ketgan Airbus A-320 layneri bortida 132 yo‘lovchi va besh ekipaj a’zosi bo‘lgan.
Hodisaga kech bo‘lgani hamda kuchli qor tufayli atrofning yaxshi ko‘rinmagani sabab bo‘lgan bo‘lishi mumkin. Shuningdek, halokat chog‘ida aeroportda elektr o‘chgani xabar berilmoqda.